Bjørnsund

Bjørnsund er et fraflyttet fiskevær og ei øygruppe i Hustadvika kommune i Romsdal i Møre og Romsdal. Øygruppen ligger like vest for Bud på ytterst på Romsdalshalvøya i samme kommune. 

Fiskeværet ble avfolket etter vedtak i Fræna kommunestyre i 1968. Innføring av niårig grunnskole med påfølgende skoleskyss til fastlandet for ungdomsskoleelever, og behov for investeringer i infrastruktur som vei- og havnebelysning, innlagt vann, allmenningskai og opprensing av havna var blant momentene som lå bak beslutningen. De siste innbyggerne flyttet i 1971. Noen flyttet til hus i et nyanlagt boligfelt i kommunesenteret Elnesvågen som ble kalt Bjørnsundsfeltet.

I årene etter 1945 bodde mellom 500 og 600 mennesker på Bjørnsund. I dag er Bjørnsund et ferie- og leirskolested.

På det høyeste punktet på Nordre Bjørnsund står en isbjørnskulptur til minne om de som mistet livet på havet mellom 1850 og 1950.

Se også 
 Bjørnsund fyr

Referanser

Eksterne lenker 
 
 Side med bilder fra Bjørnsund (besøkt 29. januar 2008)
 Bjørnsund Nettportal

Bosetninger i Hustadvika
Fiskevær i Møre og Romsdal
Tidligere bosetninger i Møre og Romsdal
Øygrupper i Norge